smcproject/ml-wiki-sentences huggingface dataset:
ഇദ്ദേഹത്തിന്റെ മൃതശരീരം കേടാകാതെ സൂക്ഷിച്ചിരിക്കുന്നതിനാൽ ഇടക്കിടെ പുറത്തേക്കെടുത്ത് പ്രദർശിപ്പിക്കാറുണ്ട്.
ഈ വേളയിൽ ചിലർ ഈ ശരീരത്തിന്റെ കാലുകൾ ചുംബിക്കാറുണ്ട്.
ഒരിക്കൽ ഒരു വിശ്വാസി കാൽ കടിച്ച് മുറിച്ച് കഴിച്ചെന്നും പറയപ്പെടൂന്നു .
1994-ലാണ്‌ ഇത്തരത്തിൽ അവസാനമായി ഈ ശരീരം പുറത്തേക്ക്കെടുത്ത് പ്രദർശിപ്പിച്ചത് .
കേരളത്തിൽ നിന്ന് റോഡ് മാർഗവും റെയിൽ മാർഗവും ഗോവയിൽ എത്താം.
കാസറഗോഡ്, മംഗലാപുരം, ഉഡുപ്പി വഴിയുള്ള ദേശീയപാതയാണ് റോഡ് മാർഗ്ഗമുള്ള വഴി.
കേരളത്തിൽ നിന്നും കൊങ്കൻ വഴി കടന്നു പോകുന്ന മിക്ക ട്രെയിനുകളും ഗോവയിൽ നിർത്താറുണ്ട്.
എറണാകുളം മഡ്ഗാവ് എക്സ്പ്രസ്സ്, രാജധാനി എക്സ്പ്രസ്സ്‌, തിരുവനന്തപുരം ലോകമാന്യതിലക് നേത്രാവതി, എറണാകുളം നിസാമുദീൻ മംഗള സൂപ്പർഫാസ്റ്റ്, കൊച്ചുവേളി ചണ്ഡിഗഡ് കേരള സമ്പർക്ക് ക്രാന്തി സൂപ്പർഫാസ്റ്റ്, കൊച്ചുവേളി മുംബൈ എൽടിടി ഗരിബ് രദ്, എറണാകുളം പുനെ എക്സ്പ്രസ്സ്, എറണാകുളം ഓഖ എക്സ്പ്രസ്സ്, തിരുനെൽവേലി ജാംനഗർ എക്സ്പ്രസ്സ്‌‌‌ തുടങ്ങിയ നിരവധി ട്രെയിനുകൾ ഗോവയിൽ നിർത്തുന്നു.
മഡ്ഗാവ് പ്രധാനപ്പെട്ട റെയിൽവേ സ്റ്റേഷനാണ്.
ചിത്രശാല സെ.
കത്തിഡ്രൽ മിരാമർ സർക്കിൾ സെന്റ് അഗസ്റ്റിൻ റൂയിൻസ് പള്ളി അവർ ലേഡി ഓഫ് ഇമ്മാക്കുലേട്ട് കൻസെപ്ഷൻ മായെം തടാകം ബോണ്ഡ്ലാ വന്യമൃഗ സമ്രക്ഷണ കേന്ദ്രം ശ്രീ ശാന്താദുർഗ്ഗാ ക്ഷേത്രം ശ്രീ മങ്ങേഷ് ക്ഷേത്രം സ്വാരി പാലം സെന്റ് അഗസ്റ്റിൻ റൂയിൻസ് പള്ളി ഫോർട്ട് അക്വാഡാ ഫോർട്ട് അക്വാഡാ ബാലാജി ക്ഷേത്രം കലാ അക്കാഡമി സെ.
കത്തിഡ്രൽ ഡോന-പോളാ ബേ ആൻസെസ്റ്റ്രൽ ഗോവ ബസിലിക്ക ഓഫ് ബോം ജീസസ് പഞ്ചിം നഗരം ബസിലിക്ക ഓഫ് ബോം ജീസസ് സെ.
കത്തിഡ്രൽ കലഗൂത് ബീച്ച് അവലംബം ↑ ↑ ↑ 1 2 {{ cite book }} : Cite has empty unknown parameter: | coauthors= ( help ) ↑
തണ്ണീർമുക്കം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thanneermukkam_Gramapanchayat
ആലപ്പുഴ ജില്ലയിൽ ചേർത്തല താലൂക്കിൽ കഞ്ഞിക്കുഴി ബ്ളോക്ക് പഞ്ചായത്തിലാണ് 31.44 ചതുരശ്രകിലോമീറ്റർ വിസ്തീർണ്ണമുള്ള തണ്ണീർമുക്കം ഗ്രാമപഞ്ചായത്ത് സ്ഥിതി ചെയ്യുന്നത്.
1953 മേയ്മാസം 18-ന് നിലവിൽ വന്ന തണ്ണീർമുക്കം ഗ്രാമപഞ്ചായത്ത് തണ്ണീർമുക്കം വടക്ക്, കൊക്കോതമംഗലം എന്നീ വില്ലേജുകളിലായി വ്യാപിച്ചുകിടക്കുന്നു.
അതിരുകൾ കിഴക്ക് - തലയാഴം, വെച്ചൂർ, ആർപ്പൂക്കര, അയ്മനം പഞ്ചായത്തുകൾ പടിഞ്ഞാറ് - കഞ്ഞിക്കുഴി, ചേർത്തല സൌത്ത് പഞ്ചായത്തുകളും ചേർത്തല നഗരസഭയും വടക്ക് - ചേർത്തല നഗരസഭയും, ചേന്നം പള്ളിപ്പുറം, ടി.വി.പുരം, തലയാഴം പഞ്ചായത്തുകളും തെക്ക്‌ - മുഹമ്മ, കഞ്ഞിക്കുഴി പഞ്ചായത്തുകൾ വാർഡുകൾ ചെങ്ങണ്ട എസ് ബി പുരം വെള്ളിയാകുളം കട്ടച്ചിറ ശാസ്താങ്കൽ തണ്ണീർമുക്കം ദേവസ്വംകരി വെളിയമ്പ്ര ഇലഞ്ഞാംകുളങ്ങര കണ്ണങ്കര പുത്തനങ്ങാടി വാരണം കരിക്കാട് ഞെട്ടയിൽ മുട്ടത്തിപ്പറമ്പ്‌ ശ്രീകണ്ഠമംഗലം മേക്രക്കാട് ടാഗോർ മരുത്തോർവട്ടം മണവേലി എന്ജിനീയറിംഗ് കോളേജ് വാർഡ് ലിസ്യുനഗർ വാരനാട്‌ സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് കഞ്ഞിക്കുഴി വിസ്തീര്ണ്ണം 31.44 ചതുരശ്ര കിലോമീറ്റർ ജനസംഖ്യ 38,937 പുരുഷന്മാർ 18,973 സ്ത്രീകൾ 19,964 ജനസാന്ദ്രത 1238 സ്ത്രീ : പുരുഷ അനുപാതം 1052 സാക്ഷരത 94% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thanneermukkompanchayat Archived 2016-03-11 at the Wayback Machine .
തണ്ണീർമുക്കം തിരുരക്തദേവാലയം This article is written like a personal reflection or essay rather than an encyclopedic description of the subject .
( 2021 നവംബർ ) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ആലപ്പുഴ ജില്ലയിലെ തണ്ണീർമുക്കം ഗ്രാമത്തിൽ സ്ഥിതി ചെയ്യുന്ന ഒരു കത്തോലിക്കാ ദേവാലയമാണ് തണ്ണീർമുക്കം തിരുരക്ത ദേവാലയം .
വേമ്പനാട്ടുകായലിന്റെ പടിഞ്ഞാറെ തീരത്ത്‌, തണ്ണീർമുക്കംകരയിൽ നിലകൊള്ളുന്ന തിരുരക്ത ദേവാലയത്തിന്റെ ചരിത്രം ആരംഭിക്കുന്നത്‌ 1926 മുതലാണ്‌.
ആദ്യകാലത്ത്‌ ഇവിടെയുണ്ടായിരുന്ന അൻപതോളം കൃസ്‌ത്യൻ കുടുംബങ്ങൾ ആത്മീയ ആവശ്യങ്ങൾക്ക്‌ കുടവെച്ചൂർ പള്ളിയെയാണ്‌ ആശ്രയിച്ചിരുന്നത്‌.
ഒരു കിലോമീറ്ററിലേറെ വീതിയുള്ള വേമ്പനാട്ട്‌കായൽ കടന്ന്‌ കുടവെച്ചൂർ പള്ളിയിൽ പോകൂക ഏറെ ക്ലേശകരമായിരുന്നു.
തന്നെയുമല്ല അപകടകരവുമായിരുന്നു.
ഈക്കാരണത്താൽ തണ്ണീർമുക്കത്തെ പൂർവ്വീകർ ഇവിടെ ഒരു ദേവാലയം വേണമെന്ന്‌ തീവ്രമായി ആഗ്രഹിച്ചു.
ചിട്ടികൾ, ചാത്തസംഘം തുടങ്ങിയ പരിപാടികളിലൂടെ പണം സ്വരൂപിക്കുന്നതിനുള്ള പ്രവർത്തനങ്ങൾ അക്കാലത്തു നടത്തി.
1926- ൽ മോൺ: ജോസഫ്‌ പഞ്ഞിക്കാരൻ അച്ചൻ തണ്ണീർമുക്കത്തുള്ള വെച്ചൂർ പള്ളിവക കണ്ടപ്പിള്ളി പുരയിടത്തിൽ സുവിശേഷപ്രചരണത്തിനായി വന്നു തമസിച്ചിരുന്നു.
ഇവിടെയുള്ള ക്രൈസ്‌തവ വിശ്വാസികൾ ആത്മീയ കാര്യങ്ങൾ സാധിക്കുന്നതിനുവേണ്ടി നേരിടുന്ന വിഷമതകൾ മനസ്സിലാക്കിയ അച്ചൻ തണ്ണീർമുക്കം കരയിൽ തിരുരക്തത്തിന്റെ നാമത്തിൽ ഒരു ദേവാലയം നിർമ്മിക്കുന്നതിന്‌ 4000 രൂപാ സഹായം വാഗ്‌ദാനം ചെയ്‌തു.
അക്കാലത്ത്‌ കുടവെച്ചൂർ പള്ളി വികാരിയായിരുന്ന പുത്തനങ്ങാടി ഇത്താക്കച്ചൻ തണ്ണീർമുക്കത്ത്‌ ഒരു ദേവാലയം സ്ഥാപിക്കുന്നതിന്‌ മുന്നിട്ടിറങ്ങുകയും വെച്ചൂർ പള്ളിവക തൈക്കൂട്ടത്തിൽ പുരയിടവും അതിനേടു ചെർന്നുള്ള അരേശ്ശേരിൽ പുരയിടവും ചേർത്ത്‌ ഒരേക്കർ 32 സെന്റ്‌ പുരയിടത്തിൽ ഒരു ദേവാലയം നിർമ്മിക്കുന്നതിനു തീരുമാനിക്കുകയും ചെയ്‌തു.
1927 ഒക്‌ടോബർ 12-ാം തീയതി എറണാകുളംഅരമനക്കച്ചേരിയിൽ നിന്നും തണ്ണീർമുക്കത്ത്‌ ഒരു ദേവലയം നിർമ്മിക്കുന്നതിനുള്ള അനുവാദം ലഭിച്ചു.1928 ജൂലൈ 11-ാം തീയതി ദേവാലയ നിർമ്മാണത്തിന്‌ അനുമതി ലഭിക്കുന്നതിനുള്ള അപേക്ഷ സർക്കാരിനു സമർപ്പിക്കുകയും ആ വർഷം തന്നെ 382-ാം നമ്പരായി സർക്കാരിൽ നിന്നും അനുമതി ലഭിക്കുകയും ചെയ്‌തു.
സർക്കാർ ഉത്തരവു ലഭിച്ചതിനെതുടർന്ന്‌ താൽക്കാലികമായി ഒരു കെട്ടിടം നിർമ്മിക്കുകയും 1928 ഒക്‌ടോബർ 7 ന്‌ ഞായറാഴ്‌ച ആദ്യമായി ഇവിടെ ദിവ്യബലി അർപ്പിക്കുകയും ചെയ്‌തു.
ഒരു നല്ല ദേവാലയം ഇവിടെ നിർമ്മിക്കണം എന്ന്‌ ഈ നാട്ടിലെ ജനങ്ങൾ തീവ്രമായി ആഗ്രഹിക്കുകയും ഇതിനായി കെട്ടുതെങ്ങു പിരിവ്‌, വീതപ്പിരിവ്‌, പിടിയരിപ്പിരിവ്‌ തുടങ്ങിയ സമ്പാദ്യപദ്ധതികളിലൂടെ പണം സ്വരൂപിക്കുന്നതിനുള്ള പ്രവർത്തനങ്ങൾ നടത്തുകയും ചെയ്തു.
അതോടൊപ്പംതന്നെ മോൺസിഞ്ഞോർ ജോസഫ്‌ പഞ്ഞിക്കാരൻ അച്ചൻ വാഗ്‌ദാനം ചെയ്‌ത തുക സ്ഥലവാസികളായ പുന്നക്കൽ ചെറിയാൻ ചാക്കോ, പുന്നേക്കാട്ടുകരിയിൽ ഔസേപ്പ്‌ ഫ്രഞ്ചു, കുമരശ്ശേരിൽ ഉലഹന്നാൻ തോമ, അയ്യ്യംമ്മാക്കിൽ തൊമ്മൻ, നടുവിലവീട്ടിൽ ഉലഹന്നാൻ തൊമ്മൻ എന്നിവർ ചേർന്ന്‌ കച്ചീട്ടെഴുതിക്കൊടുത്തു വാങ്ങി.
മാതൃദേവാലയമായ കുടവെച്ചൂർ പള്ളിയിൽ നിന്നും ആവശ്യമായ സഹായങ്ങളും അക്കാലത്തു ലഭിച്ചിരുന്നു.
ഈ സഹായങ്ങളെല്ലാം ഉപയോഗപ്പെടുത്തി ഈനാട്ടിലെ ജനങ്ങളുടെയെല്ലാം ആത്മാർത്ഥമായ സഹകരണത്തോടെ വേമ്പനാട്ട്‌ കായലിന്റെ പടിഞ്ഞാറെ തീരത്ത്‌ കുടവെച്ചൂർ പള്ളിക്കഭിമുഖമായി മനോഹരമായ ഒരു ദേവാലയം പണിതുയർത്തി.
1931 ജൂലൈമാസത്തിൽ പുതിയ ദേവാലയത്തിന്റെ വെഞ്ചരിപ്പു കർമ്മം അന്നത്തെ വികാരി ജനറാളായിരുന്ന റൈറ്റ്‌ റവ.
ജോർജ്‌ വെല്യാറമ്പത്തു നിർവ്വഹിച്ചു.
വെച്ചൂർപള്ളിയുടെ കുരിശുപള്ളിയായി പരിഗണിക്കപ്പെട്ടിരുന്ന ഈ ദേവാലയത്തിൽ അക്കാലത്ത്‌ ആത്മീയ ശുശ്രൂഷകൾക്ക്‌ നേതൃത്വം നൽകിയിരുന്നത്‌ കുടവെച്ചൂർ പള്ളിയിൽ നിന്നുമുള്ള അസിസ്റ്റന്റ്‌ വികാരിമാരായിരുന്നു.
1937 ആഗസ്റ്റ്‌ 18-ാം തീയതിയാണ്‌ തണ്ണീർമുക്കം തിരുരക്ത ദേവാലയം ഒരിടവകപള്ളിയായി ഉയർത്തപ്പെട്ടത്‌.
ഇടവക ദേവാലയമായി ഉയർത്തപ്പെട്ടുവെങ്കിലും ഇവിടെ സെമിത്തേരി സ്ഥാപിച്ചിരുന്നില്ല.
ആയതിനാൽ അക്കാലങ്ങളിൽ മൃതദേഹങ്ങൾ സംസ്‌കരിച്ചിരുന്നത്‌ കുടവെച്ചൂർ പള്ളിയുടെ സെമിത്തേരിയിലായിരുന്നു.
സെമിത്തേരി സ്ഥാപിക്കുന്നതുമായി ബന്ധപ്പെട്ട്‌ ചില എതിർപ്പുകളൊക്കെ ഉണ്ടായിരുന്നെങ്കിലും 1948-ൽ കമ്മട്ടിൽ മത്തായിയച്ചന്റെ പരിശ്രമഫലമായി ഒരു സെമിത്തേരി നിർമ്മിക്കുന്നതിനും കഴിഞ്ഞു.
നിലവിലുണ്ടായിരുന്ന ദേവാലയം ഇടവകജനങ്ങളുടെ ആവശ്യത്തിന്‌ മതിയാകാതെ വന്നതിനാൽ ഫാ: മാത്യുമുട്ടംതോട്ടിലിന്റെ നേതൃത്വത്തിൽ പുതിയൊരു ദേവാലയം നിർമ്മിക്കുകയും 1984 മെയ്‌ 4-ാം തീയതി മാർ സെബാസ്റ്റ്യൻ മങ്കുഴിക്കരി പിതാവ്‌ പ്രതിഷ്‌ഠാകർമ്മം നിർവ്വഹിക്കുകയും ചെയ്‌തു.
തുരുരക്തത്തിന്റെ നാമധേയത്തിലുള്ള ഈ ദേവാലയത്തിൽ പരിശുദ്ധ വ്യാകുലമാതാവിന്റെ ദർശന തിരുന്നാളാണ്‌ പ്രധാന തിരുന്നാളായി ആഘോഷിക്കുന്നത്‌.
കേരള കത്തോലിക
്കാ സഭയിലെ പ്രമുഖ ചിന്തകനും പ്രഭാഷകനും താമരശ്ശേരി രൂപതയുടെ പ്രഥമ മെത്രാനുമായിരുന്ന  കാലം ചെയ്‌ത ബിഷ്‌പ്പ്‌ സെബാസ്റ്റ്യൻ മങ്കുഴിക്കരി തണ്ണീർമുക്കം 
ഇടവകാംഗമായിരുന്നു * തണ്ണീർമുക്കം തിരുരക്തദേവാലയം അവലംബം
തണൽ തരാത്ത മരങ്ങൾ ഇംഗ്ലീഷ് വിലാസം https://ml.wikipedia.org/wiki/Thanal_tharatha_marangal
ആകാശത്തിന്റെ നിറം എന്ന ചിത്രത്തിനു ശേഷം ഡി. ബിജു സംവിധാനം നിർവഹിക്കുന്ന മലയാളചലച്ചിത്രമാണ് തണൽ തരാത്ത മരങ്ങൾ .
ജയസൂര്യയാണ് ചിത്രത്തിലെ നായക കഥാപാത്രത്തെ അവതരിപ്പിക്കുന്നത് .
കൊച്ചി നഗരത്തിലെ രണ്ട് തൂപ്പുകാരുടെ ജീവിതത്തെ പ്രമേയമാക്കിയാണ് ചിത്രം നിർമ്മിക്കുന്നത്.
സലിംകുമാറും ഒരു പ്രധാന വേഷം അവതരിപ്പിക്കുന്നു.
വയനാടിലും സമീപപ്രദേശങ്ങളിലുമാണ് ചിത്രീകരണം നടത്തുക.
തണൽമുരിക്ക് ഇംഗ്ലീഷ് വിലാസം https://ml.wikipedia.org/wiki/Erythrina_subumbrans ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മ്യാന്മറിൽ നിന്നു് കൊണ്ടുവന്ന ഒരു മുരിക്ക്.
( ശാസ്ത്രീയനാമം : Erythrina subumbrans ) .
അലങ്കാരവൃക്ഷമായി നട്ടുവളർത്തുന്നു.
ഇലപൊഴിക്കും മരമാണെങ്കിലും ഇലപൊഴിയും മുൻപ് വലിയ ശിഖരങ്ങൾ വെട്ടിനീക്കിയാൽ പുതിയ നാമ്പുകളും ഇലകളും വന്ന് ഇലപൊഴിയ്ക്കുന്ന അവസ്ഥ ഇല്ലാതാക്കാം.
ശ്രീലങ്കയിൽ കാപ്പി,ചായത്തോട്ടങ്ങളിൽ തണലിനായി നടുന്നുണ്ട്.
മുയലുകൾക്ക് ഭക്ഷണത്തിന് ഇതിന്റെ ഇലകൾ ഉപയോഗിക്കുന്നുണ്ട്.
തളിരിലകൾ ഭക്ഷ്യയോഗ്യമാണ്.
ഔഷധഗുണവുമുണ്ട് .
അവലംബം പുറത്തേക്കുള്ള കണ്ണികൾ Erythrina subumbrans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിവരണം കൂടുതൽ വിവരങ്ങൾ
തണ‍‍‍ൽ മുറ്റം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരള സർവ്വകലാശാലയിലെ മലയാളവിഭാഗം സംഘടിപ്പിക്കുന്ന സാഹിത്യക്കൂട്ടായ്മയാണിത്.
അംഗങ്ങളുടെ രചനകളെക്കുറിച്ചുള്ള ചർച്ചയും വിഖ്യാതമായ മുൻകാല കൃതികളുടെ പുനർവായനയുമാണ് ഇവിടെ  നടക്കുന്നത്.
തണൽമുറ്റത്തിനു പുറമേ, സമകാലിക സാഹിത്യ വിഷയങ്ങൾ ചർച്ച ചെയ്യുന്ന ആനുകാലികം എന്ന കൂട്ടായ്മയും ഒന്ന്, മൂന്ന് ശനിയാഴ്ചകളിൽ മലയാളവിഭാഗം നടത്തിവരുന്നുണ്ട്.
തത് മോക് ദേശീയോദ്യാനം തത് മോക് ദേശീയോദ്യാനം ( Thai : อุทยานแห่งชาติตาดหมอก ) തായ്‌ലൻഡിലെ ഫെച്ചാബൺ പ്രവിശ്യയിൽ സ്ഥിതിചെയ്യുന്ന ഒരു ദേശീയ ഉദ്യാനമാണ്.
1998 ഒക്ടോബർ 30 ന് സ്ഥാപിതമായ ഇത് തായ്‌ലൻഡിലെ 87-ാമത്തെ ദേശീയ ഉദ്യാനമാണ്.
മുയെയാങ് ജില്ലയിലെ ഫെച്ചാബനിന് ഏകദേശം 37 കിലോമീറ്റർ (20 മൈൽ) കിഴക്കായിട്ടാണ് തത് മോക് ദേശീയോദ്യാനം നിലനിൽക്കുന്നത്.
ദേശീയോദ്യാനത്തിൻറെ പ്രാദേശിക വിസ്തീർണ്ണം 290 ചതുരശ്ര കിലോമീറ്റർ (110 ചതുരശ്ര മൈൽ) ആണ്.
ഇത് നാം നാവോ ദേശീയോദ്യാനത്തിന്റെ തുടർച്ചയായി കിടക്കുന്നു.
ദേശീയോദ്യാനത്തിലെ അരുവികളും വെള്ളച്ചാട്ടങ്ങളും പാ സാക്ക് , ചി നദികളുടെ പ്രധാന ജലസ്രോതസ്സാണ്.
തണ്ണീർമുക്കം ബണ്ട് തണ്ണീർമുക്കം ബണ്ട് അകലെനിന്നുള്ള ദൃശ്യം
കുട്ടനാട്ടിലെ സമുദ്രനിരപ്പിനേക്കാൾ താഴെയുള്ള കൃഷിയിടങ്ങളിൽ ഉപ്പുവെള്ളം കയറുന്നതു തടയുന്നതിനായി നിർമ്മിച്ച ബണ്ടാണ്‌ തണ്ണീർമുക്കം ബണ്ട് .
നിർമ്മാണം 1958ൽ ആരംഭിച്ച് 1975ൽ പൂർത്തിയാക്കി.
വടക്ക് വെച്ചൂർ മുതൽ തെക്ക് തണ്ണീർമുക്കം വരെ വേമ്പനാട്ടു കായലിനു കുറുകേയാണിതു പണിഞ്ഞിരിക്കുന്നത്.
ഡിസംബർ മാസത്തിൽ ഷട്ടറുകൾ താഴ്ത്തുകയും മെയ് മാസത്തിൽ ഉയർത്തുകയും ചെയ്യുന്നു.
പശ്ചാത്തലം തണ്ണീർമുക്കം ബണ്ട് അടുത്തുനിന്നുള്ള ദൃശ്യം.
കുട്ടനാട്ടിലെ ജനങ്ങളുടെ പ്രധാന ഉപജീവനമാർഗ്ഗം കൃഷിയാണ്‌ .
കുട്ടനാട്ടിന് കേരളത്തിന്റെ നെല്ലറ എന്നും പേരുണ്ട്.
പഴയകാലത്തെ ഇരുപ്പൂ (വർഷത്തിൽ രണ്ടു പ്രാവശ്യം കൃഷി ഇറക്കുന്ന സമ്പ്രദായം) മാറ്റി ഇന്ന് മുപ്പൂ സമ്പ്രദായം ആണ് കൂടുതൽ (വർഷത്തിൽ മൂന്ന് വിളവെടുപ്പ്).
വേമ്പനാട്ടുകായലിന് സമീപമുള്ള വലിയ കൃഷിസ്ഥലങ്ങൾ പലതും കായൽ നികത്തി ഉണ്ടാക്കിയവയാണ്.
മുൻപ് മഴക്കാലത്ത് മലകളിൽ നിന്നു വരുന്ന വെള്ളം മാത്രമേ കൃഷിക്ക് അനുയോജ്യമായിരുന്നുള്ളൂ.
വേനൽക്കാലത്ത് കുട്ടനാട്ടിൽ കടൽ‌വെള്ളം കയറി കൃഷിക്ക് അനുയോജ്യമല്ലാത്ത വെള്ളം കുട്ടനാട്ടിൽ നിറച്ചിരുന്നു.
അതായത് കായൽ ജലവും കടലിലെ ഉപ്പ് ജലവും ചേർന്ന ഈ വെള്ളത്തെ ഓരുവെള്ളം എന്നാണ് പറയുന്നത്.
മുൻപ് കടലിൽ നിന്നും വേമ്പനാട്ടു കായൽ വഴി കുട്ടനാട്ടിലേക്ക് ഓരുവെള്ളം കയറി നെൽകൃഷിയും മറ്റും നശിക്കുകയും സാധാരണമായിരുന്നു.
കേരളത്തിലെ രണ്ട് മഴക്കാലങ്ങളോട് അനുബന്ധിച്ച് വർഷത്തിൽ രണ്ട് കൃഷി മാത്രമേ അക്കാലത്ത് സാധ്യമായിരുന്നുള്ളൂ.
തടയണയുടെ നിർമ്മാണം
1968-ൽ ഭാരത സർക്കാർ , നദിയിൽ ഒരു തടയണ കെട്ടാം എന്ന് ശുപാർശചെയ്തു.
ഇതുകൊണ്ട് വേനൽക്കാലത്ത് കടൽ‌വെള്ളം നദിയിലേക്ക് പ്രവേശിക്കുന്നതു തടയാൻ കഴിയും.
അങ്ങനെ കർഷകർക്ക് വർഷത്തിൽ മൂന്ന് കൃഷി ഇറക്കുവാനും കഴിയും.
പദ്ധതി മൂന്നുഘട്ടങ്ങളായി തീർക്കുവാനായിരുന്നു ഉദ്ദേശിച്ചിരുന്നത് - തെക്ക് ഭാഗം, വടക്കു ഭാഗം, ഇതു രണ്ടിനെയും കൂട്ടിയോജിപ്പിക്കുന്ന മൂന്നാമത്തെ ഭാഗം.
എന്നാൽ പദ്ധതി പല കാരണങ്ങൾ കൊണ്ടും താമസിച്ചു.
തെക്കും വടക്കും ഭാഗങ്ങൾ നിർമ്മിച്ചുതീർന്നപ്പോൾ തന്നെ പദ്ധതിക്കായി അനുവദിച്ച മുഴുവൻ തുകയും തീർന്നു.
മൂന്നാം ഘട്ടം അനിശ്ചിതത്വത്തിലായി.
ഈ പദ്ധതികൊണ്ട് ഒരുപാട് സാമ്പത്തികനേട്ടങ്ങൾ പ്രതീക്ഷിച്ചിരുന്ന കർഷകർ 1972-ൽ ഒരു രാത്രികൊണ്ട് തെക്കും വടക്കും ഭാഗങ്ങൾക്ക് ഇടയ്ക്കുള്ള ഭാഗം ചെളി കൊണ്ട് നിർമ്മിച്ചു.
ഇന്നും ഈ രണ്ടു ഭാഗങ്ങൾക്കിടയ്ക്ക് കർഷകർ നിർമ്മിച്ച ഭാഗം നിലനിൽക്കുന്നു.
പാരിസ്ഥിതികപ്രശ്നങ്ങൾ തണ്ണീർമുക്കം ബണ്ട് മൂന്നാം ഘട്ടം.
തോട്ടപ്പള്ളി സ്പിൽവേ , കുട്ടനാടിന്റെ തെക്കുഭാഗത്തെ തടയണ ഈ ബണ്ട് കർഷകരുടെ സാമ്പത്തികസ്ഥിതി ഉയർത്തി എങ്കിലും ധാരാളം പരിസ്ഥിതി പ്രശ്നങ്ങൾ ഇതുകൊണ്ട് ഉണ്ടായി എന്ന് ആരോപിക്കപ്പെടുന്നു.
ബണ്ട് നിർമ്മാണത്തിനു മുൻപ് കുട്ടനാട്ടിലെ കായലുകളിൽ ധാരാളം മത്സ്യസമ്പത്തുണ്ടായിരുന്നു.
ഈ മത്സ്യങ്ങളുടെ പ്രജനനത്തിന് ഉപ്പുവെള്ളം ആവശ്യമായിരുന്നു.
ബണ്ട് നിർമ്മാണം കായലിലെ മത്സ്യങ്ങളുടെ എണ്ണത്തെ ബാധിച്ചു എന്ന് ആരോപിച്ച് പ്രദേശത്തെ മുക്കുവർ 2005 മുതൽ ബണ്ടിനെ എതിർക്കുന്നു.
കായലും കടലുമായി ഉള്ള ഒന്നുചേരൽ ബണ്ട് തടയുന്നതുമൂലം ആണ് കായലുകളിൽ ഇന്ന് ആഫ്രിക്കൻ പായൽ വ്യാപകമാവുന്നത് എന്നും പറയപ്പെടുന്നു.
മുൻപ് കടൽ വെള്ളത്തിൽ നിന്നുള്ള ഉപ്പ് കായലിനെ ശുദ്ധീകരിച്ചിരുന്നു.
ഇന്ന് കായലുകളും കായലോരവും പായൽ കൊണ്ട് മൂടിയിരിക്കുന്നു.
കൂടാതെ ഒഴുക്ക് തടഞ്ഞതിനെ തുടർന്നു കായലിൽ മാലിന്യങ്ങൾ കേട്ടികിടന്നു കായലുകൾ മലിനപ്പെടാനും തുടങ്ങി.
മനുഷ്യർ കായലിലേക്ക് തള്ളുന്ന ജൈവ-പ്ലാസ്റ്റിക് മാലിന്യങ്ങളും ഈ മലിനീകരണത്തിന്റെ തോത് വർദ്ധിപ്പിക്കുന്നു.
കുട്ടനാടൻ പാടശേഖരങ്ങളിൽ നെൽകൃഷിക്കായി ഉപയോഗിക്കുന്ന രാസവളങ്ങളും കീടനാശിനികളും കായലിൽ കലരുന്നതും ബണ്ട് മൂലം ഇവ കായലിൽത്തന്നെ നിലനിൽക്കുന്നതും മറ്റൊരു പ്രശ്നമാണ്.
ഇത് കായലുകളിലെ സസ്യങ്ങളുടെയും ജലജീവികളുടെയും ജനിതകഘടനയിൽ മാറ്റങ്ങൾ വരുത്തുന്നതിന് കാരണമായിട്ടുണ്ടെന്ന് പറയപ്പെടുന്നു.
കുട്ടനാട്ടിലെ വിനോദസഞ്ചാരവികസനം മൂലം ധാരാളം ഹൗസ്ബോട്ടുകൾ കായലുകളിൽ പ്രവർത്തനം നടത്തുന്നു.
ഇവയുടെ പ്രവർത്തനം കായലുകൾ കൂടുതൽ മലിനപ്പെടാനും ബോട്ടുകളുടെ ശബ്ദം മൂലം കായൽമൽസ്യങ്ങൾ കൂട്ടത്തോടെ ഒറ്റപ്പെട്ട പ്രദേശങ്ങളിലേക്ക് പലായനം ചെയ്യപെടുന്നതിനും കാരണമായിട്ടുണ്ടെന്നും പറയപ്പെടുന്നു.
ചിത്രശാല തോട്ടപ്പള്ളിസ്പിൽ‌വേ.
തോട്ടപ്പള്ളി പൊഴി.
തതേന്ദ തയ്ബു Tatenda Taibu Tatenda Taibu
മുൻ സിംബാബ്വെ ക്രിക്കറ്റ് ടീം ക്യാപ്റ്റൻ ആയിരുന്നു തതേന്ദ തയ്ബു .
ടെസ്റ്റ് ക്രിക്കറ്റ് ചരിത്രത്തിലെ ഏറ്റവും പ്രായം കുറഞ്ഞ ക്യാപ്റ്റൻ എന്ന ബഹുമതി തയ്ബുവിന്റെ പേരിലാണ്.
2004ൽ 21ാമത്തെ വയസ്സിലാണ് സിംബാബ്വെ ടെസ്റ്റ് ക്രിക്കറ്റ് ടീമിന്റെ ക്യാപ്റ്റനായി തയ്ബു ചുമതലേയേൽക്കുന്നത്.2001ൽ ആൻഡി ഫ്ളവറിന് പിൻഗാമിയായിട്ടാണ് തയ്ബു എന്ന വിക്കറ്റ് കീപ്പർ ബാറ്റ്സ്മാൻ സിംബാബ്വെ ടീമിലെത്തുന്നത്.11 വർഷം നീണ്ട അന്താരാഷ്ട്ര കരിയറിൽ സിംബാബ്വെക്കായി 28 ടെസ്റ്റുകളിലും 150 ഏകദിനങ്ങളിലും  തയ്ബു കളിച്ചിട്ടുണ്ട്.
ടീമുകൾ Zimbabwe Namibia (2006) Mountaineers Mashonaland Kolkata Knight Riders ( IPL 2008 ) പുറത്തേക്കുള്ള കണ്ണികൾ തതേന്ദ തയ്ബു : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
statistical profile on Tatenda Taibu Scorecard of one of Taibu's best games at Cricmania Archived 2011-06-17 at the Wayback Machine .
News of Taibu's resignation at Cricinfo Subsequent interview with Taibu at Cricinfo അവലംബം ↑ http:// www.madhyamam.com/news /177888/120710
തത്കാലഗുണിതം ഇംഗ്ലീഷ് വിലാസം https://ml.wikipedia.org/wiki/Net_present_value
വ്യത്യസ്ത കാലങ്ങളിലായി ലഭിക്കുന്ന രൂപയുടെ മൂല്യം അതിന്റെ ഇപ്പോഴത്തെ മൂല്യത്തിലേക്ക്‌ മാറ്റുന്നതിനായി ഉപയോഗിക്കുന്ന ഗുണിതമാണ്‌ തത്‌ കാല ഗുണിതം .
കാലത്തിണ്റ്റെ വ്യത്യാസമനുസരിച്ച്‌ പണത്തിണ്റ്റെ മൂല്യത്തിനും വ്യത്യാസം വരുന്നു എന്നതിനാലാണ്‌ പിന്നീട്‌ ലഭ്യമായേയ്ക്കാവുന്ന പണത്തിണ്റ്റെ ഇന്നത്തെ മൂല്യം കണക്കാക്കേണ്ടിവരുന്നത്‌.
അതായത്‌, ഒരു വർഷം കഴിഞ്ഞ്‌ ലഭിക്കുവാൻ പോകുന്ന ഒരു രൂപയ്ക്ക്‌ ഇന്നത്തെ അതേ മൂല്യം ഉണ്ടാകുകയില്ല.
ഭവിഷ്യലബ്‌ധിയെ അതിണ്റ്റെ ഇന്നത്തെ മൂല്യത്തിലേക്കു കൊണ്ടുവരുന്നതിനായി ഉപയോഗിക്കുന്ന ഒരു നിശ്ചിത തോതിനെയാണ്‌ തത്‌ കാല ഗുണിതം എന്ന്‌ പറയുന്നത്‌.
തത്‌ കാല ഗുണിതം കാണുന്നതിനായി പൊതുവെ ഒരു പലിശനിരക്കിനെയാണ്‌ ( r {\displaystyle r} ) ആശ്രയിക്കുന്നത്‌.
ഏതു നിരക്ക്‌ ഉപയോഗിക്കണം എന്നത്‌ സാമ്പത്തിക അന്തരീക്ഷം, നാണയപ്പെരുപ്പം, പലിശനിരക്ക്‌ എന്നിങ്ങനെയുള്ള ഘടകങ്ങളെ ആശ്രയിച്ചിരിക്കുന്നു.
തത്‌ കാല ഗുണിതം P V F = 1 ( 1 + r ) n {\displaystyle PVF={\frac {1}{(1+r)^{n}}}}
ഇവിടെ n {\displaystyle n} എന്നത് കാലയളവാണ്‌.
മേൽപ്പറഞ്ഞ സൂത്രവാക്യം വിശദീകരിക്കുന്നതിനു വേണ്ടി പത്തു മുതൽ പതിനഞ്ചു വരെ യുള്ള പലിശ നിരക്കിണ്റ്റെ പത്തു വറ്‍ഷത്തേക്കുള്ള തത്‌ കാല മൂല്യം ചേറ്‍ക്കുന്നു.
വർഷം നിരക്കുകൾ 10 11 12 13 14 15 0 1 1 1 1 1 1 1 0.9091 0.9009 0.8929 0.8850 0.8772 0.8696 2 0.8264 0.8116 0.7972 0.7831 0.7695 0.7561 3 0.7513 0.7312 0.7118 0.6931 0.6750 0.6575 4 0.6830 0.6587 0.6355 0.6133 0.5921 0.5718 5 0.6209 0.5935 0.5674 0.5428 0.5194 0.4972 6 0.5645 0.5346 0.5066 0.4803 0.4556 0.4323 7 0.5132 0.4817 0.4523 0.4251 0.3996 0.3759 8 0.4665 0.4339 0.4039 0.3762 0.3506 0.3269 9 0.4241 0.3909 0.3606 0.3329 0.3075 0.2843 10 0.3855 0.3522 0.3220 0.2946 0.2697 0.2472
10% പലിശ നിരക്ക് അനുസരിച്ച് ഇന്നത്തെ ഒരു രൂപയ്ക്ക് 8 വർഷം കഴിഞ്ഞാണ് ലഭിക്കുന്നതെങ്കിൽ 0.4665 മാത്രമായിരിക്കും മൂല്യം എന്നർത്ഥം.
അതേ സമയം, 13% നിരക്കെങ്കിൽ 0.3762 മാത്രമേ ലഭിക്കുകയുള്ളൂ.
15% നിരക്കിൽ ഇന്നത്തെ ഒരു രൂപയ്ക്ക് 10 വർഷങ്ങൾക്ക് ശേഷം 0.2472 മൂല്യമേ ലഭിക്കുകയുള്ളൂ.
തത്‌ കാല ഗുണിതം സാമ്പത്തിക മേഖലയിൽ പരക്കെ ഉപയോഗിക്കപ്പെടുന്നു.
മൂലധന നിക്ഷേപം വിലയിരുത്തുന്നതിൽ തുടങ്ങി വായ്പകളുടെ ഏകീകൃത തവണകൾ കണക്കാക്കുന്നതിനു വരെ തത്‌ കാല ഗുണിതം ഉപയോഗിക്കുന്നു.
ദിനകർ മഷ്നു സാലുങ്കെ
ഒരു രോഗപ്രതിരോധശാസ്ത്രജ്ഞനും ഘടനാപരമായ ബയോളജിസ്റ്റുമാണ് ദിനകർ മഷ്നു സാലുങ്കെ .
ഇപ്പോൾ ന്യൂഡൽഹിയിലെ ഇന്റർനാഷണൽ സെന്റർ ഫോർ ജനിറ്റിക് എഞ്ചിനീയറിംഗ് ആൻഡ് ബയോടെക്നോളജി (ICGEB) ഡയറക്ടറാണ്.
നേരത്തേ ബയോടെക്നോളജി വകുപ്പും (ഇന്ത്യ) യുനെസ്കോയും സംയുക്തമായി ഫരീദാബാദിൽ പുതുതായി രൂപീകരിച്ച ഒരു സ്ഥാപനമായ റീജിയണൽ സെന്റർ ഓഫ് ബയോടെക്നോളജിയുടെ (RCB) എക്സിക്യൂട്ടീവ് ഡയറക്ടർ ആയിരുന്നു.
ബയോളജിക്കൽ സയൻസസ് വിഭാഗത്തിൽ (2000 വർഷം) ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം കൂടാതെ ഇന്ത്യയിലെ എല്ലാ പ്രമുഖ സയൻസ് അക്കാദമികളുടെ ഫെലോഷിപ്പും ഇദ്ദേഹം നേടിയിട്ടുണ്ട്.
വിദ്യാഭ്യാസവും വ്യക്തിജീവിതവും
ഇന്ത്യയിലെ കർണാടകയിലെ ബെൽഗാമിലാണ് സലുങ്കെ ജനിച്ച് വളർന്നത്.
ഫിസിക്സ് , മാത്തമാറ്റിക്സ് , സ്റ്റാറ്റിസ്റ്റിക്സ് (1976) വിഷയങ്ങളിൽ ബി.എസ്സി നേടി.
എം.എസ്സി.
ഭൗതികശാസ്ത്രത്തിൽ (1978) ധാർവാഡിലെ കർണാടക സർവകലാശാലയിൽ നിന്ന്.
ഫസ്റ്റ് ക്ലാസ് ഡിസ്റ്റിങ്ങ്‌ഷനോടെ എംഎസ്‌സി പൂർത്തിയാക്കിയ ശേഷം അദ്ദേഹം പ്രൊഫ. എം.വിജയന്റെയടുക്കൽ പി.എച്ച്.ഡി.യ്ക്കായി ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ മോളിക്യുലർ ബയോഫിസിക്‌സ് യൂണിറ്റിൽ ചേർന്നു.
അമേരിക്കൻ ഐക്യനാടുകളിലെ മസാച്യുസെറ്റ്സിലെ വാൾത്താമിലെ ബ്രാൻഡീസ് സർവകലാശാലയിൽ അദ്ദേഹം പോസ്റ്റ്ഡോക്ടറൽ ഗവേഷണം നടത്തി (വർഷം 1985-88).
സലൂങ്കെ മാധുരിയെ വിവാഹം കഴിച്ചു, ദമ്പതികൾക്ക് ഒരു മകളുണ്ട്.
അവർ ദില്ലിയിൽ താമസിക്കുന്നു.
1988 ൽ ദില്ലിയിലെ നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിൽ (എൻഐഐ) ദില്ലിയിലെ (എൻഐഐ) ജോലി ചെയ്തു.
നവംബർ 2015 മുതൽ ഡോ. സാലുങ്കെ ഇന്റർനാഷണൽ സെന്റർ ഫോർ ജനിറ്റിക് എഞ്ചിനീയറിംഗ് ആൻഡ് ബയോടെക്നോളജിയിൽ അതിന്റെ ഡയറക്ടറായി സേവനം ചെയ്തുവരുന്നു.
മുമ്പ് അദ്ദേഹം പുതിയ എക്സിക്യൂട്ടീവ് ഡയറക്ടറായി (2010-2015 വർഷം) വിദ്യാഭ്യാസ, പരിശീലന, ഗവേഷണ സ്ഥാപനമായ പുതുതായി സ്ഥാപിച്ച റീജിയണൽ സെന്റർ ഫോർ ബയോടെക്നോളജിക്ക് നേതൃത്വം നൽകി.
ദില്ലിയിലെ ട്രാൻസ്ലേഷൻ ഹെൽത്ത് സയൻസ് ആൻഡ് ടെക്നോളജി ഇൻസ്റ്റിറ്റ്യൂട്ടിന്റെ (ടിഎച്ച്എസ്ടിഐ) എക്സിക്യൂട്ടീവ് ഡയറക്ടറായും (അധിക ചാർജ്) സേവനമനുഷ്ഠിച്ചിട്ടുണ്ട് (2010-2011 വർഷം).
3 പതിറ്റാണ്ടിലേറെയായി, രോഗപ്രതിരോധ തിരിച്ചറിയൽ , മോളിക്യുലർ മിമിക്രി, അലർജി എന്നിവയുടെ ഘടനാപരമായ ബയോളജി ഉൾപ്പെടുന്ന രോഗപ്രതിരോധ മേഖലയിൽ അദ്ദേഹം വ്യാപകമായി പ്രവർത്തിച്ചിട്ടുണ്ട്.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ചിൽ (സി‌എസ്‌ഐ‌ആർ) നിന്ന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം (കാറ്റഗറി-ബയോളജിക്കൽ സയൻസസ്, വർഷം 2000) സലുങ്കെയ്ക്ക് ലഭിച്ചു.
ഇന്ത്യയിലെ 3 പ്രമുഖ സയൻസ് അക്കാദമികളിലും അദ്ദേഹം ഫെലോയാണ്.
ഇന്ത്യൻ അക്കാദമി ഓഫ് സയൻസസ് (ഐ‌എ‌എസ്), ബാംഗ്ലൂർ; ഇന്ത്യൻ നാഷണൽ സയൻസ് അക്കാദമി (INSA), ദില്ലി; നാഷണൽ അക്കാദമി ഓഫ് സയൻസസ്, ഇന്ത്യ (നാസി), അലഹബാദ്.
വേൾഡ് അക്കാദമി ഓഫ് സയൻസസിന്റെ (TWAS) ഫെലോ ആയി അദ്ദേഹം അടുത്തിടെ തിരഞ്ഞെടുക്കപ്പെട്ടു.
മറ്റ് നേട്ടങ്ങളിൽ GN രാമചന്ദ്രൻ നിന്നും ബയോളജിക്കൽ സയൻസ് ആൻഡ് ടെക്നോളജി ഫോർ എക്സലൻസ് ഗോൾഡ് മെഡൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച്, ഇന്ത്യ കൗൺസിൽ എന്നിവ ഉൾപ്പെടുന്നു.
(2011) അവലംബം
ദിനനാഥ് പതി ഇംഗ്ലീഷ് വിലാസം https://ml.wikipedia.org/wiki/Dinanath_Pathy
പ്രമുഖ ഒഡിയ എഴുത്തുകാരനും ചിത്രകാരനും ചരിത്രകാരനുമായിരുന്നു ദിനനാഥ് പതി .
ഒഡിഷയിലെ പരമ്പരാഗത, ആദിവാസി, നാടോടി, ഗ്രാമീണ, സമകാലിക കലാരൂപങ്ങളെക്കുറിച്ച് ഇംഗ്ളീഷ്, ഒഡിയ, ജർമൻ ഭാഷകളിൽ 50ൽപരം പുസ്തകങ്ങൾ രചിച്ചു.
ലോകത്തിലെ പല മ്യൂസിയങ്ങളിലും അദ്ദേഹത്തിൻെറ രചനകൾ പ്രദർശിപ്പിച്ചിട്ടുണ്ട്.
ഒറീസയിലെ ദിഘപഹന്തിയിൽ ജനിച്ചു.
ചിത്രകലയിൽ ബിരുദം നേടിയശേഷം അദ്ദേഹം ശാന്തിനികേതനിൽനിന്ന് കലാചരിത്രത്തിൽ ഡോക്ടറേറ്റ് നേടി.
1967-72 കാലത്ത് ഭുവനേശ്വറിലെ കേന്ദ്രീയ വിദ്യാലയത്തിൽ പെയിന്റിങ് അധ്യാപകനായി.
തുടർന്ന്, ഒഡിഷ സ്‌റ്റേറ്റ് മ്യൂസിയത്തിലെ ക്യൂറേറ്ററായി.
ഭുവനേശ്വറിലെ ബി.കെ കോളജ് ഓഫ് ആർട്ട് ആൻഡ് ക്രാഫ്റ്റിന്റെ സ്ഥാപക പ്രിൻസിപ്പലായും ദേശീയ ചിത്രകലാ അക്കാദമി, ലളിതകലാ അക്കാദമി എന്നിവയുടെ സെക്രട്ടറിയായും പ്രവർത്തിച്ചിരുന്നു.
ജർമൻ കലാ ചരിത്രകാരൻ എബർഹാർഡ് ഫിഷറിനൊപ്പം ചേർന്ന് നിരവധി കലാ പഠനങ്ങൾ നടത്തി..
സ്വിറ്റ്‌സർലൻഡിലെ സൂറിച്ചിലെ റെയ്റ്റ്‌ബെർഗ് സൊസൈറ്റിയുമായി ചേർന്നുള്ള പ്രവർത്തനങ്ങളും ശ്രദ്ധിക്കപ്പെട്ടു.
ഭാരതീയ കലാചരിത്ര പഠനത്തിനു നൽകിയ സംഭാവനകൾ മാനിച്ച് 2014ൽ റെയ്റ്റ്‌ബെർഗ് അവാർഡ് ലഭിച്ചു.
‘ദിഘപഹന്തിയുടെ ചിത്രാധ്യാപകൻ’ ആത്മകഥക്ക് ഒഡിഷ സാഹിത്യ അക്കാദമി അവാർഡും ലഭിച്ചു.
2016 ഓഗസ്റ്റിൽ ഹൃദയാഘാതം മൂലം മരിച്ചു.
കൃതികൾ ‘ദിഘപഹന്തിയുടെ ചിത്രാധ്യാപകൻ’ പുരസ്കാരങ്ങൾ ചിത്രകലക്ക് ഇന്ത്യൻ പ്രസിഡന്റിന്റെ വെള്ളി ഫലകം റെയ്റ്റ്‌ബെർഗ് അവാർഡ് ഒഡിഷ സാഹിത്യ അക്കാദമി അവാർഡ് അവലംബം 1 2 ↑
ദിനമണി ഇംഗ്ലീഷ് വിലാസം https://ml.wikipedia.org/wiki/Dina_Mani
ഒരു തമിഴ് ദിനപത്രമാണ് ദിനമണി .
1934-ൽ മധുരയിൽനിന്നു പ്രസിദ്ധീകരണം ആരംഭിച്ചു.
1937-ൽ രാംനാഥ് ഗോയങ്ക ദിനമണിയും ദി ഇന്ത്യൻ എക്സ്പ്രസ്സും വിലയ്ക്കുവാങ്ങി.
തുടർന്ന് ടി.എസ്. ചൊക്കലിംഗത്തെ പത്രാധിപരായി നിയമിച്ചു.
1944 വരെ അദ്ദേഹം ഈ സ്ഥാനത്തു തുടർന്നു.
പിന്നീട് ആശയവൈരുദ്ധ്യംമൂലം രാജിവച്ചു.
ചൊക്കലിംഗത്തിനുശേഷം എ.എൻ. ശിവരാമൻ, എ.ജി. വെങ്കടാചാരി, വെങ്കടരാജുലു, ശങ്കു സുബ്രഹ്മണ്യൻ, രാമരത്തിനം തുടങ്ങിയവരായിരുന്നു ഇതിന്റെ പത്രാധിപന്മാർ.
അവരുടെ പ്രയത്നത്തിലൂടെ ദിനമണി ദേശീയ ദിനപത്രത്തിന്റെ നിലയിലേക്ക് ഉയർന്നു.
തമിഴ്സാഹിത്യരംഗത്തെ അഗ്രഗണ്യരായ വി. സന്താനം , പുതുമൈപിത്തൻ , ഇളങ്കോവൻ തുമിലൻ , നാ.
പാർഥസാരഥി ചാവി , ഐരാവതം മഹാദേവൻ , കസ്തൂരിരംഗൻ തുടങ്ങിയ സാഹിത്യകാരന്മാർ ദിനമണിയിലെ സ്ഥിരം എഴുത്തുകാരായിരുന്നു.
എക്സ്പ്രസ് പബ്ലിക്കേഷൻസ് കമ്പനിയാണ് ദിനമണി പ്രസിദ്ധീകരിക്കുന്നത്.
ചെന്നൈ , മധുര , കോയമ്പത്തൂർ , തിരുച്ചിറപ്പള്ളി , തിരുനെൽവേലി , വേലൂർ എന്നീ നഗരങ്ങളിൽനിന്ന് ദിനമണി പ്രസിദ്ധീകരിക്കപ്പെടുന്നു.
ഞായർമണി , തിനമണിക്കതിർ , ചിറുവർമണി (കുട്ടികൾക്ക്), വെള്ളിമണി (ആത്മീയം), കൊണ്ടാട്ടം , ഇളൈഞ്ഞർമണി (യുവാക്കൾക്ക്) തുടങ്ങിയ അനുബന്ധ പ്രസിദ്ധീകരണങ്ങളും പത്രത്തോടൊപ്പം പ്രസിദ്ധീകരിക്കുന്നുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദിനമണി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദിനനാഥ് ഭാസ്‌കർ ഇംഗ്ലീഷ് വിലാസം https://ml.wikipedia.org/wiki/Dinanath_Bhaskar
ദിനനാഥ് ഭാസ്‌കർ (ജനനം: മാർച്ച് 10, 1963) ഉത്തർപ്രദേശിൽ സജീവമായ ഒരു ഇന്ത്യൻ രാഷ്ട്രീയക്കാരനാണ്  .
ഒരിക്കൽ കാൻഷി റാമിന്റെ അടുത്ത അനുയായിയായിരുന്ന അദ്ദേഹം ബഹുജൻ സമാജ് പാർട്ടിയുടെ (ബിഎസ്പി) സ്ഥാപകാംഗമായിരുന്നു.
1993 ൽ സമാജ്‌വാദി പാർട്ടിയുടെയും (എസ്പി) ബിഎസ്പിയുടെയും സഖ്യ സർക്കാരിൽ ആരോഗ്യമന്ത്രിയായിരുന്നു.
1996 ൽ ബിഎസ്പിയിൽ നിന്ന് പിന്മാറിയ അദ്ദേഹം 2009 ൽ വീണ്ടും ബിഎസ്പിയിൽ ചേർന്നു, 2015 ൽ ഭാരതീയ ജനതാ പാർട്ടിയിൽ (ബിജെപി) ചേർന്നു.
ഉത്തർപ്രദേശ് നിയമസഭയിലേക്കുള്ള അദ്ദേഹത്തിന്റെ വിജയകരമായ മൂന്നാമത്തെ തിരഞ്ഞെടുപ്പിൽ 2017 ലെ സംസ്ഥാന തെരഞ്ഞെടുപ്പിൽ ഭാസ്കർ ബിജെപി സ്ഥാനാർത്ഥിയായി ഔറായ് നിയോജകമണ്ഡലത്തിലെ നിയമസഭാ അംഗമായി തിരഞ്ഞെടുക്കപ്പെട്ടു.
കരിയർ ജനസഭയിൽ
, ഒരിക്കൽ കംശി രാമന്റെ അടുത്ത അനുയായി ആയിരുന്ന   ദീനനാഥ് ഭാസ്കർ ഉത്തർപ്രദേശ് നിയമസഭയിലേക്ക് 1993ൽ  ബിഎസ്പി ടിക്കറ്റിൽ  ചന്ദോലി മണ്ഡലത്തിൽ നിന്ന് തെരഞ്ഞെടുക്കപ്പെട്ടു.
ആ കവയിത്രി അവൻ ഒരു വിവാദ കഥാപാത്രമായി മാറിയിരിക്കുന്നു ജാതി വളരെ തന്റെ വേണ്ടിയുള്ള ഉയർന്ന ജാതിക്കാർ വെറുക്കപ്പെട്ടതാകുന്നു ഉത്തർപ്രദേശിലെ -രിദ്ദെന് രാഷ്ട്രീയം, ദലിതുകൾ തീവ്രവാദി ആകുവാൻ മറ്റ് ന്യൂനപക്ഷങ്ങൾക്കും അവർക്ക് ഉദ്ബോധനങ്ങൾ.
മുലായം സിംഗ് യാദവ് ഭാസ്‌കറിൽ നിന്ന് പിന്തുണ നൽകാൻ ശ്രമിച്ചുവെന്ന് മായാവതി ആരോപിച്ചതിനെ തുടർന്നാണ് ഭാസ്‌കർ ബിഎസ്പി വിട്ടത്.
1996 ലെ നിയമസഭാ തെരഞ്ഞെടുപ്പിൽ എസ്പി സ്ഥാനാർത്ഥിയായി നിന്ന അദ്ദേഹം ഭാദോഹി നിയോജകമണ്ഡലത്തിലെ മത്സരത്തിൽ ബിജെപിയുടെ പൂർണമാസി പങ്കാജിനോട് പരാജയപ്പെട്ടു.
2002 ലെ തിരഞ്ഞെടുപ്പിൽ അദ്ദേഹം അതേ മണ്ഡലത്തിൽ വിജയകരമായി മത്സരിച്ച് രണ്ടാം തവണ നിയമസഭയിൽ അംഗമായി.
2007 ൽ ബി‌എസ്‌പി സ്ഥാനാർത്ഥി അർച്ചന സരോജിന് സീറ്റ് നഷ്ടപ്പെട്ടു 2009 ലെ ഉപതിരഞ്ഞെടുപ്പിൽ ഒരു വിധാൻസഭാ ടിക്കറ്റ് നിഷേധിച്ചതിനെത്തുടർന്ന് പാർട്ടി വിട്ടു.
പിന്നീട് ബി‌എസ്‌പിയിൽ വീണ്ടും ചേർന്നു.
അലഹബാദ് സോൺ, മിർസാപൂർ സോൺ, വാരണാസി സോൺ എന്നിവയുടെ കോർഡിനേറ്ററായി.
തെരഞ്ഞെടുപ്പ് സ്ഥാനാർത്ഥികൾ വിറ്റതായി ആരോപിച്ച് ഭാസ്‌കർ 2015 ഏപ്രിൽ 4 ന് ബി‌എസ്‌പിയിൽ നിന്ന് രാജിവെച്ചു, ഒരു മാസത്തിന് ശേഷം ബിജെപിയിൽ ചേർന്നു.
2017 ലെ ഉത്തർപ്രദേശ് നിയമസഭാ തെരഞ്ഞെടുപ്പിൽ ബിജെപി സ്ഥാനാർത്ഥിയായി അദ്ദേഹം ura റായ് നിയോജകമണ്ഡലത്തിൽ വിജയിച്ചു.
അലങ്കരിച്ച സ്ഥാനങ്ങൾ 1993 മുതൽ 1995 വരെ: ലെജിസ്ലേറ്റീവ് അസംബ്ലി അംഗം ചന്ദൗലി 2002 മുതൽ 2007 വരെ: നിയമസഭാ അംഗം ഭാദോഹി 1993: ആരോഗ്യമന്ത്രിയും ഗ്രാമവികസന വിഭാഗവും (ഉത്തർപ്രദേശ്) 2003 മുതൽ 2004 വരെ: സഹമന്ത്രി 2004 മുതൽ 2007 വരെ: ഉത്തർപ്രദേശ് ചെയർമാൻ പട്ടികജാതി-പട്ടികവർഗ (എസ്‌സി / എസ്ടി) കമ്മീഷൻ മാർച്ച് 2017 - നിലവിൽ: ഔറായ്ക്ക് ബിജെപി എം‌എൽ‌എ പരാമർശങ്ങൾ
ദിനത്തന്തി ഇംഗ്ലീഷ് വിലാസം https://ml.wikipedia.org/wiki/Dina_Thanthi
1942-ൽ മധുരയിൽനിന്നു പ്രസിദ്ധീകരണം ആരംഭിച്ച തമിഴ് ദിനപത്രമാണ് ദിനത്തന്തി .
എസ്.പി. ആദിത്തനാർ ആണ് സ്ഥാപക പത്രാധിപർ.
1942-ൽ മധുരയിൽനിന്ന് തമിഴൻ എന്ന വാരികയും തന്തി എന്ന ദിനപത്രവുമാണ് ആദ്യം പ്രസിദ്ധീകരിച്ചത്.
വിദ്യാസമ്പന്നരുടെ കുത്തകയായിരുന്ന പത്രവായന സാധാരണക്കാരന്റേതായി മാറുക എന്ന ഉദ്ദേശ്യത്തോടെ ഒരു പ്രത്യേക ശൈലിതന്നെ ആദിത്തനാർ വാർത്തെടുത്തു.
വലിയ ടൈപ്പിലുള്ള അച്ചടി, സാധാരണ സംഭാഷണഭാഷയിലുള്ള അവതരണം, പ്രാദേശികവാർത്തകൾക്കു മുൻതൂക്കം, വാർത്തകൾ കുറച്ചാണെങ്കിലും വ്യക്തതയോടെ ഏവർക്കും മനസ്സിലാകുന്ന രീതിയിലുള്ള വിവരണം, വലിയ തലക്കെട്ട്, ഉപശീർഷകങ്ങൾ, വാർത്താഗതിക്കിടയിൽ ഓരോ ഘട്ടത്തിനും പ്രത്യേകമായ കൊച്ചു ശീർഷകങ്ങൾ ഇതൊക്കെയായിരുന്നു തന്തിയുടെ സവിശേഷതകൾ.
സാധാരണക്കാരന്റെ പത്രം
തന്തി എന്ന പദത്തിന് കമ്പി (ടെലിഗ്രാഫ്) എന്നാണ് അർഥം.